b'\n_START_ARTICLE_\nSamostan Nga Phe Kyaung\n_START_PARAGRAPH_\nSamostan Nga Pe \xc4\x8caung (Nga Phe Kyaung) le\xc5\xbei na severu vasi Jvama (Ywama) v Mjanmarju. Zgrajen je na pilotih na jezeru Inle. To je najve\xc4\x8dji in najstarej\xc5\xa1i lesen samostan v regiji Inle. Zgrajen je bil leta 1850. Ima \xc5\xa1tevilne starodavne podobe Bude v baganskem, \xc5\xa1anskem, tibetanskem slogu in slogu Ava._NEWLINE_Prav tako impresivni kot Bude sami so visoki, zelo bogato okra\xc5\xa1eni leseni, z mozaikom okra\xc5\xa1eni podstavki in zaboji, narejeni za te podobe. Podstavki so \xc5\xa1anska posebnost, posebnost severnotajske budisti\xc4\x8dne umetnosti in tiste v samostanih, starej\xc5\xa1ih od 100 let._NEWLINE_Samostan je zelo znan po svojih skakajo\xc4\x8dih ma\xc4\x8dkah, ki so jih menihi nau\xc4\x8dili skakati skozi majhne obro\xc4\x8de kot v cirkusu. Obisk samostana je mogo\xc4\x8d s \xc4\x8dolnom, ma\xc4\x8dje predstave pa si je mogo\xc4\x8de ogledati ve\xc4\x8dkrat dnevno._NEWLINE_Zunaj samostana je \xc4\x8dudovit pogled na kmetije z njivami paradi\xc5\xbenika z gorami v ozadju.'